b'\n_START_ARTICLE_\nAntropogeensed tegurid\n_START_PARAGRAPH_\nAntropogeensed tegurid ehk inimtekkelised tegurid on inimtegevuse m\xc3\xb5jul v\xc3\xb5imendunud v\xc3\xb5i tasandunud \xc3\xb6koloogilised tegurid._NEWLINE_Antropogeensete tegurite m\xc3\xb5jul muutub sageli mingi \xc3\xb6kos\xc3\xbcsteemi struktuur ja funktsioon. Enamasti kaasneb muutustega floora ja fauna vaesumine, mis omakorda m\xc3\xb5jutab s\xc3\xbcsteemi funktsioneerimise olemust ja produktiivsuse muutust._NEWLINE_Aineringetes on t\xc3\xa4heldatav keemiliste \xc3\xbchendite (n\xc3\xa4iteks fosfori\xc3\xbchendite) ringlemise kiiruse t\xc3\xb5us._NEWLINE_Antropogeensete tegurite m\xc3\xb5ju m\xc3\xa4\xc3\xa4ra organismidele iseloomustab antropotolerantsus ehk inimtaluvus.'